armvectores/hy_wikipedia_2023 huggingface dataset:
Սուրիկ Ասմարյան

Սուրիկ Հայկազի Ասմարյան (սեպտեմբերի 1, 1943(1943-09-01), Արմավիր, Հոկտեմբերյանի շրջան, Հայկական ԽՍՀ, ԽՍՀՄ - դեկտեմբերի 28, 2020(2020-12-28), Արմավիր, Արմավիրի մարզ, Հայաստան), հայ մանկավարժ, քաղաքական գործիչ, ՀԽՍՀ և Հայաստանի Գերագույն խորհրդի պատգամավոր (1990-1995)։


== Կենսագրություն ==
Ծնվել է 1943 թվականի սեպտեմբերի 1-ին Հոկտեմբերյանի շրջանի Արմավիր գյուղում։ Սովորել և ավարտել է` Արմավիրի միջնակարգ դպրոցը, իսկ 1969 թվականին՝ Կիրովականի մանկավարժական ինստիտուտը՝ պատմություն և հասարակագիտություն առարկանների ուսուցչի մասնագիտությամբ։ 30 տարի աշխատել է ուսմասվար՝ Հոկտեմբերյանի թիվ 84 միջնակարգ պրոֆտեխնիկական ուսումնարանում։ Եղել է «Արմավիր» թերթի խմբագիրը։


== Քաղաքական գործունեություն ==
1982-1989 թվականներին եղել է ԽՄԿԿ անդամ, 1989-1995 թվականներին՝ ՀՀՇ խմբակցության անդամ։ 1990 թվականին ընտրվել է ՀԽՍՀ, ապա 1991-ին Հայաստանի Գերագույն խորհրդի պատգամավոր։ Եղել է ՀՀ ԳԽ առողջապահության և սոցիալական հարցերի մշտական հանձնաժողովի անդամ։ 1995-1996 թվականներին եղել է՝ «Հայաստանի գյուղացիական միություն» հասարակական կազմակերպության վարչության նախագահ, 1996-1999 թվականներին՝ «Ագրարագյուղացիական միություն» հասարակական կազմակերպության փոխնախագահ, միառժամանակ՝ Արմավիրի մարզպետարանի սոցապ բաժնի վարիչ։ Հայաստանի գյուղատնտեսության նախարարի օգնական։ Հայ-ամերիկյան «Ագրոգիտասփյուռ»-ի Արմավիրի մասնաճյուղի փոխնախագահ։


== Ծանոթագրություններ ==
Ռևյակինո (քաղաքատիպ ավան, Յասնոգորսկի շրջան)

Անվան այլ կիրառումների համար տե՛ս՝ Ռևյակինո (այլ կիրառումներ)Ռևյակինո (ռուս.՝ Ревякино), քաղաքատիպ ավան Ռուսաստանի Տուլայի մարզի Յասնոգորսկի շրջանի կազմում։
Բնակչությունը 2010 թվականին գրանցված տվյալներով կազմում էր 3249 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերտոնկուր

Բերտոնկուր (ֆր.՝ Bertoncourt), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 139 մարդ, բնակչության խտությունը` 20.35 մարդ/կմ²։ Բնակավայրը զբաղեցնում է 6.83 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 35 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 85 աշխատունակ (15-64 տարեկան) բնակիչ, որոնցից ակտիվ էին 66-ը, իսկ ոչ ակտիվները` 19։ Ակտիվության ցուցանիշը կազմում է 77,6 %։ 66 աշխատունակ մարդկանցից աշխատել է 62 անձ (33 տղամարդ և 29 կին)։ Գործազուրկ են եղել 4 անձ (1 տղամարդ և 3 կին)։ 19 անաշխատունակներից 7-ը եղել են աշակերտներ կամ ուսանողներ, 7-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սաբերուլավո

Սաբերուլավո (վրաց.՝ საბერულავო), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 200 մարդ։


== Ծանոթագրություններ ==
Զինովի Դավիդով

Զինովի Դավիդով (ռուս.՝ Давыдов, Зиновий Самойлович, ապրիլի 16 (28), 1892, Չեռնիգով, Ռուսական կայսրություն - հոկտեմբերի 7, 1957(1957-10-07), Մոսկվա, ԽՍՀՄ), ռուս խորհրդային գրող։


== Կենսագրություն ==
1912-1917 թվականներին սովորել է Կիևի համալսարանում՝ իրավագիտության, պատմության և բանասիրությանան ֆակուլտետներում։ Նա ուսումը շարունակել է Արվեստի պատմության ինստիտուտում։
Զnինովի Դավիդովի գրական դեբյուտը «Քամին» բանաստեղծությունների ժողովածուն էր (1919 թվական)։ Հետագայում նա անցել է պատմական արձակին, գրել է ինչպես մեծահասակների, այնպես էլ` երեխաների համար։
Թաղված է Մոսկվայի մերձակայքում գտնվող Պերեդելկինոյի գերեզմանատանը։ 1960 թվականից նոր գերեզմանի կողքին է գտնվում է Բորիս Պաստեռնակի գերեզմանը։


== Ստեղծագործություններ ==
Բերուններ (1940 և 1947 թվականներ՝ «Ռուսական ռոբինսոններ» վերնագրով)։
Հյուր Գոշայից Մ. 1962 թվական
Նավի կողքը
Ավերված տարին (1958 թվական, առաջաբանը՝ Ս. Loլոբինի)։
Աստղեր աշտարակների վրա. Հին Կրեմլի պատկերներ Մ. 1963 թվական


== Ծանոթագրություններ ==


== Գրականություն ==
Советские детские писатели. — М., 1961.
Հայաստանի Հանրապետություն (օրաթերթ)

Անվան այլ կիրառումների համար տե՛ս՝ Հայաստանի Հանրապետություն (այլ կիրառումներ)Հայաստանի Հանրապետություն, կրճատ ՀՀ, Հայաստանում լույս տեսնող օրաթերթ։ Ստեղծվել է ՀՀ Գերագույն խորհրդի 1990 թվականի սեպտեմբերի 6-­ի որոշմամբ։ Սկզբում տպվել է հայերեն և ռուսերեն տարբերակներով՝ որպես Գերագույն խորհրդի պաշտոնաթերթ։
Առաջին համարը լույս է տեսել 1990 թվականի հոկտեմբերի 9-­ին։ Առաջին խմբագիրը եղել է Այդին Մորիկյանը։ Հետագայում՝ 1992 թ. նոյեմբերից «Ռեսպուբլիկա Արմենիա» ռուսերեն տարբերակն առանձնացվել է և սկսել լույս տեսնել որպես առանձին թերթ։ Իսկ «Հայաստանի Հանրապետություն»-ն իբրև Գերագույն խորհրդի, այնուհետև՝ ՀՀ Ազգային Ժողովի պաշտոնաթերթ շարունակել է լույս տեսնել մինչև 2000 թվականի վերջը։ 2001 թվականի Հայաստանի Հանրապետության կառավարության փետրվարի 9-ի որոշմամբ ստեղծվել է «Հանրապետություն» ՓԲԸ-ը, որի հրատարակությունն էլ այսօր հանդիսանում է «Հայաստանի Հանրապետություն» օրաթերթը։ Այս կարգավիճակով թերթը սկսել է լույս տեսնել 2001 թվականի ապրիլի 9-ից։ Թերթն ունի սեփական թղթակից նաև Արցախում։


== Գլխավոր խմբագիրներ ==
Այդին Մորիկյան (1990-1997 թթ.),
Մեսրոպ Հարությունյան (1997-­1998 թթ. հունվար),
Լիզա Ճաղարյան (1998 թ. փետրվար ­1998 թ. Հոկտեմբեր),
Աշոտ Աղաբաբյան (1998 թ. հոկտեմբեր ­2001 թ. Փետրվար)։Այժմ թերթի գլխավոր խմբագիրն է Տիգրան Ֆարմանյանը, որը նաև «Հանրապետություն» ՓԲԸ գործադիր տնօրենն է։


== Ծանոթագրություններ ==
Ալեքսանդր Փոփ

Ալեքսանդր Փոփ (մայիսի 21, 1688(1688-05-21)[…], Լոնդոնյան Սիթի, Մեծ Լոնդոն, Անգլիա - մայիսի 30, 1744(1744-05-30)[…], Թուիքենհամ, Մեծ Լոնդոն, Անգլիա, Մեծ Բրիտանիայի թագավորություն), անգլիացի բանաստեղծ, ռացիոնալիստ և կլասիցիստ, ընդօրինակել է անտիկ հեղինակներին։
Հեղինակել է «Վինձորյան անտառ» հովվերգական պոեմը (1713), «Հյուսքի առևանգումը» (1712), «Դունիսական» (1728), «Նոր Դունիսական» (1742) երգիծական պոեմները, «Փորձ մարդու մասին» (1732-1734), «Փորձ քննադատության մասին» (1711) չափածո տրակտատները։
Թարգմանել է Հոմերոսի «Իլիականը» և «Ոդիսականը»։


== Ծանոթագրություններ ==
Նովու Ալեգրի

Նովու Ալեգրի (պորտ.՝ Novo Alegre), համայնք Բրազիլիայում՝ Տոկանտինս նահանգի կազմում։ Գտնվում է Արևելյան Տոկանտինսի մարզում։ Մտնում է Դիանոպոլիսի գավառի կազմի մեջ։ Բնակչությունը կազմում է 2 574 մարդ՝ 2006 թվականի տվյալներով։ Գրավում է 200,105 կմ2 տարածք։ Բնակչության խտությունը՝ 12,9 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 5.611.443,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.303,55 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,694 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Նովու Ալեգրիի մասին
Փոքր պայտաքիթ

Փոքր պայտաքիթ (լատիներեն` Rhinolophus hipposideros), չղջիկների ենթակարգի պայտաքիթ չղջիկների ընտանիքի կաթնասուն կենդանի։


== Տարածվածություն ==
Տարածված է Մեծ Բրիտանիայում, Աֆրիկայից մինչև Իռլանդիա, Հարավային Լեհաստան, Կենտրոնական և Հարավարևելյան Կովկասում, Փոքր, Առաջավոր և Միջին Ասիայում։ ՀՀ-ում հանդիպում է բոլոր մարզերում։ Արցախում ունի տարածման համեմատաբար նեղ արեալ, որը սահմանափակվում է Մարտակերտի շրջանի լեռնատափաստանային գոտով և դեպի հարավ ձգվում մինչև Շուշիի կիրճը։


== Կենսակերպը ==
Կարելի է հանդիպել քարանձավների նախադռների մոտ, ճեղքերում, ժայռաբեկորների արանքում։ Հաճախ որպես թաքստոց ընտրում են նաև նկուղները, տարբեր շինությունների կտուրները, կամուրջների տակը, չօգտագործվող անասնագոմերը։ Մեծաթիվ գաղութներ չի առաջացնում։ 100-ից ավելի գլխաքանակից կազմված գաղութներ հանդիպում են միայն բազմացման շրջանում, հաճախ` 2-15 խմբերով։ Փոքր պայտաքիթները մեծ ֆաունայում նստակյաց են, և թաքստոցների սեզոնային փոփոխություների շամանակ կատարում են աննշան միգրացիաներ։


== Արտաքին տեսքը ==
Պայտաքիթներից ամենափոքրն է։ Մեջքից դեպի փորի կողմը գունավորումն աննշան անցնում է գորշադեղնավունից կամ մոխրագույնից դեպի սպիտակավունը։ Մարմնի երկարությունը՝ 36-40 մմ `, պոչինը` 25,2-29,8 մմ, պայտի լայնությունը՝ 3,8-5,2 մմ, նախաբազկի երկարությունը՝ 34,5-41,7 մմ, քաշը՝ 8,37-12,9 գ։


== Սնունդը ==
Սնվում է հիմնականում երկթևանիներով (գիշորվա ընթացքում՝ 800-1000 արյունածուծ միջատ)։ Սննդային մրցակիցներն են պայտաքիթների մյուս տեսակները, հարթաքիթ չղջիկներից շատերը։


== Բազմացումը ==
Զուգավորվում է աշնանը։ Հետազոտված էգերի մոտ հոկտեմբերի կեսերին հայտնաբերվել են հեշտոցային խցաններ, որոնք պահպանվում են մինչև ապրիլի կեսերը, երբ տեղի է ունենում ձվաբջջի բեղմնավորումը։ Ծինը սկսում է հունիսի կեսերից և տևում է մինչև հուլիսի կեսերը։ Սերնդում ունենում է մեկ-երկու ձագ։
Թվաքանակը սահմանափակող գործոններն ճանապարհաշինարարությունները, ժայռերի պայթեցումը, անտառահատումները, բնակատեղերի ջրաջերմային ռեժիմի խախտումը, անթրոպոգեն գործոնները, մանավանդ ծնի շրջանում։


== Թշնամիները ==
Փոքր պայտաքիթների թշնամիներից են գիշերային գիշատիչ թռչունները, օձերը, կզաքիսները, թափառող կատուները։


== Հիվանդությունները ==
Վարակվում է էնդո և էկտո մակաբույծներով։


== Նշանակությունը ==
Կարևոր նշանակություն ունեն կենսացենոցների սննդային շղթաների ամբողջականության պահպանման, գյուղատնտեսական և անտառատնտեսության վնասատու միջատների դեմ պայքարի կենսաբանական միջոց։


== Ծանոթագրություններ ==
Մագնիսական դաշտի ինդուկցիայի գծեր

Մագնիսական դաշտի ինդուկցիայի գծեր, Էլեկտրական դաշտի նման մագնիսական դաշտը նույնպես կարելի է պատկերել գրաֆիկորեն կառուցելով մագնիսական ինդուկցիայի գծերը։ Մագնիսական ինդուկցիայի գծեր կոչվում են այն գծերը, որոնց յուրաքանչյուր կետում ինդուկցիայի վեկտորն ուղղված է այդ կետում տարված շոշափողով։ Ինդուկցիայի գծերին վերագրում են ուղղություն, որը ցույց է տալիս, թե շոշափողի երկայնքով դեպի որ կողմն է ուղղված ինդուկցիայի վեկտորը։ Ինդուկցիայի գծերը պատկերացում են տալիս ոչ միայն դաշտի տարբեր կետերում ինդուկցիայի վեկտորի ուղղության, այլ մոդուլի մասին։
Տարածության այն տիրույթներում, որտեղ ինդուկցիայի գծերն ավելի խիտ են պատկերված, ինդուկցիայի մոդուլն ավելի մեծ է։ Ինդուկցիայի գծերի ակնառու պատկերը կարելի է ստանալ երկաթի մանր խարտուքի օգնությամբ։ Մագնիսական դաշտում խարտուքի յուրաքանչյուր հատիկ մագնիսանում է և իրեն պահում է որպես փոքրիկ մագնիսական սլաք, դասավորվելով ինդուկցիայի համապատասխան գծի երկայնքով։ Նկարներում պատկերված են ուղղագիծ հոսանքակիր հաղորդիչի և հաստատուն մագնիսի մագնիսական դաշտերի ինդուկցիայի գծերը։ Մագնիսական դաշտը կարելի է զգալիորեն ուժեղացնել, եթե հոսանքակիր հաղորդիչը փաթաթվի պարույրի տեսքով։ Այդպիսի հոսանքակիր կոճն անվանում են սոլենոիդ (հունարեն «սոլեն»՝ խողովակ բառից)։ Եթե կոճի երկարությունը շատ մեծ է նրա լայնական հատույթի տրամագծից, ապա կոճի ներսում դաշտը գործնականում կարելի է համարել համասեռ (ինդուկցիայի գծերը միմյանց զուգահեռ են և ունեն նույն խտությունը)։ Կոճից դուրս դաշտը շատ նման է հաստատուն մագնիսի դաշտին։ Քանի որ տարածության յուրաքանչյուր կետում ինդուկցիայի վեկտորն ունի որոշակի ուղղություն, ապա, էլեկտրական դաշտի ուժագծերի նման, մագնիսական ինդուկցիայի գծերը նույնպես չեն կարող հատվել (հակառակ դեպքում հատման կետում ինդուկցիայի վեկտորը կունենար մեկից ավելի ուղղություն)։


== Մագնիսական ինդուկցիայի փակ գծեր ==
Ի տարբերություն էլեկտրաստատիկ դաշտի ուժագծերի՝ մագնիսական ինդուկցիայի գծերը փակ են։ Դրանք ոչ սկիզբ ունեն և ոչ էլ վերջ։ Մագնիսական ինդուկցիայի գծերը փակ են, որովհետև բնության մեջ մագնիսական լիցքեր գոյություն չունեն։ Մագնիսական դաշտն առաջանում է էլեկտրական լիցքերի շարժման հետևանքով։ Այն դաշտը, որի ուժագծերը փակ են, կոչվում է մրրկային։ Մագնիսական դաշտը մրրկային է։


== Ծանոթագրություններ ==
Ժեմչուժինա (գյուղ, Նիժնեգորսկի շրջան)

Ժեմչուժինա (ուկրաիներեն՝ Жемчужина, Ղրիմի թաթարերեն՝ Çotı), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Չոտկարա, Ակշեիխ։
2001 թվականի տվյալներով Ժեմչուժինա գյուղում բնակվում էր 1 323 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աթգյոզալ

Աթգյոզալ, ավերակ գյուղ Արևմտյան Հայաստանում, Վանի վիլայեթի Արճակի գավառակում։ Գտնվում էր Վանա լճից արևելք, Արճակ լճի մոտ՝ հարթավայրում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ֆեդոսևկա (գյուղ, Պոժարսկի շրջան)

Ֆեդոսևկա (ռուս.՝ Федосьевка), գյուղ Ռուսաստանի Պրիմորիեի երկրամասի Պոժարսկի շրջանի կազմում։
Բնակչությունը 2005 թվականին գրանցված տվյալներով կազմում էր 459 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (727)

Ժողովածու (727), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 727 թվի տակ։ Ձեռագիրը գրվել է 18-րդ դարում (1738-ից առաջ)։ Գրված է թղթի վրա, որն ունի 16.2X10.7չափս։ Ձեռագիրը կազմված է 312 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ շերտազարդ կապույտ կտավ։ Հիշատակարաններ՝ 2բ (1738թ․):


== Բովանդակություն ==
Յովհաննու վրդ-ի Հաւաքեալ վկայութիւնիք յաղագս աստուածաբանութեան և ոակս բանասիրաց։
Վիճաբանութիւն ընդ պտարի Էլիային ի թուին ՌՃԼԷ, Պատասխանի առ Բարսեղ, Թուղթ առ Լեհացի Ստեփաննոս ի թվին ՌՃԼԸ։
Մովս․ Ջուղայեցւոյ Համառօտ ժողովածու ի պէտս բանասիրաց։
Բանալի մտաց (թրգմ․ ի յեթովպացւոյ)։
Հարցմունք Աթանասի և պատասխանիք Կիւրզի։


== Ծանոթագրություններ ==
Գեղաքարի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Գեղաքար գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 8 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Վիջայ Բհաթ

Վիջայ Ջահենշվար Բհաթ (անգլ.՝ Vijay Jagneshwar Bhatt, (մայիսի 12, 1907(1907-05-12), Palitana, Bhavnagar State, Բրիտանական Հնդկաստան, Բրիտանական կայսրություն - հոկտեմբերի 17, 1993(1993-10-17), Մումբայ, Հնդկաստան), Հնդկական, կինոարտադրող, ֆիլմի պրոդյուսեր և սցենարիստ


== Կենսագրություն ==
Էլեկտրատեխնիկայի բնագավառում կրթություն է ստացել Գուջարաթե և Բոմբեյ քաղաքներում։ Նա սկսել է իր կարիերան որպես դրամատուրգ (օրինակ՝ հաջողված Գուջարաթի «Լախո Ֆուլանի» պիեսը) և սցենարիստ՝ համր ֆիլմերի շրջանում։ Գրել է սցենարներ համր ֆիլմերի համար, ինչպիսիք են «Panima Aag», «Fearless Phantom», «Vanthel Veshya» (բոլորը 1926 թվականին), «Heer Ranjha» (1929 թվական) և «Gulam» (1931 թվական)։ Աշխատել է իր ավագ եղբոր՝ Ջ. Շանկարբհայի հետ, հետագայում հիմնադրել է Prakash ստուդիան (1933-1971)։ Շանկարբհայի հետ աշխատել է որպես պրոդյուսեր։ Նրանց կրտսեր եղբայրը՝ Հարսուխ Բհաթը, որոշ ժամանակ օգնում է Վիջեյին (1947-1952)։
Որպես ռեժիսռր 
՝ Վիջեյը սկսել է կասկադյորական ֆիլմերից (օրինակ՝ «Պետական ​​Էքսպրես» և «Կաշվե դեմք») և սոցիալական ցանցերում (հատկապես «Սամաջ Կո Բադալ Դալո», 1947 թ.)։ Այնուհետև նա արտադրել է մի շարք ֆիլմեր, որոնք հիմնված էին Ռամայանայի վրա՝ սկսած «Bharat Milap» (1942) հիթով, որին հաջորդեց «Ram Rajya» (1943) «Rambaan» (1948) և «Ռամայան» (1954)։ Նրա մելոդրամաները ներաառում են Հնդկական դասական երաժշտության լեգենդները, ինչպիսիք են գլխավոր հիթը «Baiju Bawra» (1952) և «Goonj Uthi Shehnai» (1959)։
Նրա ֆիլմը «Սերը հիմալայներում»  (1965) նշված է որպես լավագույն ֆիլմ՝ արժանացած Filmfare մրցանակի։


== Ֆիլմերի ընտրանի ==
1943 թվական — «Ռամա Ռաջա»
1952 թվական — «Բայջու Բավրա»
1960 թվական — «Անգուլիմալ»
1965 թվական — «Սերը հիմալայներում»
1972 թվական — «Հարազատ արյուն»


== Ծանոթագրություններ ==
Մոստանադ

Մոստանադ (պարսկերեն՝ شبکه‌ی مستند հայերեն՝ Վավերագրական ալիք), իրանական ազգային վավերագրական հեռուստաալիք, հիմնվել է 2011 թվականին «Իրանի Իսլամական Հանրապետության Ձայն» պետական հեռուստառադիոընկերության կազմում։ Թվային ֆորմատով հեռարձակվող առաջինն հեռուստաալիքն է Իրանում։ Հեռուստաալիքը հասանելի է Իրանի գրեթե բոլոր նահանգներում, նաև հեռարձակվում է արբանյակային հեռուստատեսությամբ։ Ցուցադրվում են վավերագրական հաղորդումներ և ֆիլմեր մշակույթի, արվեստի, հասարակության, քաղաքականության, պատմության, բնությանր Իրանա-Իրաքյան պատերազմի մասին։


== Արտաքին հղումներ ==
Պաշտոնական կայք Archived 2013-01-15 at the Wayback Machine.
Օնլայն հեռարձակում Archived 2012-07-12 at the Wayback Machine.
Breda Model 35

20 mm/65 Mod. 1935/1939/1940, 20 միլիմետրանոց ավտոմատ զենիթային հրետանային հրանոթ, որը մշակվել է Իտալիայում Breda ընկերության ուժերով։ Այն դարձել է 13,2 մմ գնդացիր Breda Mod-ի նախագծման զարգացումը։ Ունեցել է երեք հիմնական փոփոխություններ, որոնք հիմնականում տարբերվել են հրետանային կայանքի կառուցվածքով։ Նախատեսված էր Իտալիայի թագավորական ռազմածովային ուժերի համար։ Այն տեղադրվել է իտալական ռազմանավերի բազմաթիվ տեսակների վրա՝ հանդիսանալով Երկրորդ համաշխարհային պատերազմում նավատորմի մերձավոր հակաօդային պաշտպանության միջոց։ Ունեցել է նաև ցամաքային տարբերակ։
Օգտագործվել է 20 մմ/70 Scotti Mod զենքի հետ միասին։ 1939/1941, արտադրության Scotti ընկերության, որն ուներ մոտ հատկանիշներ և օգտագործում էր նույն 20×138 մմ B զինամթերքները և սարքավորումները։


== Նախագծի գնահատում ==
Երկրորդ համաշխարհային պատերազմի ընթացքում բացահայտվել է 20-25 մմ տրամաչափի զենիթային ավտոմատ հրանոթների հրաձգության ցածր արդյունավետությունը։ Փոքր տրամաչափի արկերի հարվածող գործողությունը չափազանց աննշան էր, որպեսզի խփեր հարձակողական ինքնաթիռը, իսկ այդ ժամանակվա ինքնաձիգների արագությունը չէր ապահովում կրակի պահանջվող խտությունը։ Հրաձգության հեռահարությունը թույլ էր տալիս ավիացիան գնդակոծել միայն մոտ տարածությունում, հաճախ այն բանից հետո, երբ ինքնաթիռներն արդեն կիրառել են իրենց զենքը։ Արդեն 1943 թվականին մեկ զենիթային ինքնաձիգն անօգուտ միջոց էր ճանաչվել։


== Ծանոթագրություններ ==


== Արտաքին հղումներ ==
20 mm/65 Models 1935, 1939 and 1940


== Գրականություն ==
Campbell J. Naval weapons of World War Two. — Annapolis, Maryland: Naval Institute Press, 1985. — ISBN 0-87021-459-4
Արամի բլուր

Արամի բլուր, բլուր Հայաստանի Տավուշի մարզի Ջուջևան գյուղի մոտ։ Հայտնի է որպես կիկլոպյան ամրոց-բնակատեղի (ամրոց «Արամի բլուր», մ. թ. ա. I հազարամյակ)։ Գյուղի արևելյան կողմում, Նոյեմբերյան—Իջևան խճուղուց ձախ, «Պոպլոզ» ամրոցի դիմաց, տարածքի վրա կառուցվել են անասնագոմեր։


== Ծանոթագրություններ ==
Էշթոն Քաթչեր

Քրիստոֆեր Էշթոն Քաթչերը (անգլ.՝ Christopher Ashton Kutcher, ՄՍԱ [ˈkʊtʃər]), փետրվարի 7, 1978(1978-02-07)[…], Սիդար Ռեփիդս, Այովա, ԱՄՆ։ Ամերիկացի դերասան, հաղորդավար և պրոդյուսեր է։ Քաթչերի մասնակցությամբ հայտնի ֆիլմերից են ՝ Ավելին, քան սեքսը, Վարձու մարդասպանները, Ավելին, քան սերը, Մի անգամ Վեգասում, Իմ տնօրենի աղջիկը, Սրտակերը, Սուրբ Վալենտինի օրը և այլն։


== Անձնական կյանք ==

Որոշ ժամանակ հարաբերությունների մեջ է եղել Բրիտանի Մերֆիի հետ, իսկ 2003 թվականին էլ նա սկսեց հանդիպել Դեմի Մուրի հետ։ Սիրահարների տարիքների միջև տարբերությունը կազմում էր 15 տարի և 3 ամիս։ Հարսանիքը տեղի ունեցավ 2005 թվականի սեպտեմբերի 24-ին, որին ներկա էր նաև Դեմի Մուրի նախկին ամուսին Բրյուս Ուիլիսը։


== Ծանոթագրություններ ==
Սաթլել

Սաթլել, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ազարիա (Երնջակի եպիսկոպոս)

Ազարիա արքեպիսկոպոս (15-րդ դար - 15-րդ դար), հայ հոգևորական գործիչ, Երնջակի թեմի առաջնորդ (15-րդ դարի վերջ)։


== Կենսագրություն ==
Երնջակի հոգևոր առաջնորդ Ազարիան ծնվել է 15-րդ դարի սկզբներին։ Հայրն է՝ ոսկերիչ Ալթունդաշը, մայրը՝ Փայխաթունը (այլ ընթերցմամբ՝ Օֆայ խաթուն)։ 1471 թվականին իր ծախսով՝ Թադեոս կրոնավորին նորոգել է տվել մի հին Ավետարան։ Նրա հիշատակին 1475 թվականին մի խաչքար է կանգնեցվել Ապրակունիսի Սուրբ Կարապետ վանքում։


== Ծանոթագրություններ ==
Ախենի Ռեյնիշ-Վեստֆելիշեի Տեխնիկական Համալսարան

Աախենի Ռեյնիշ-Վեստֆելիշեի տեխնիկական համալսարան (գերմ.՝ Rheinisch-Westfälische Technische Hochschule Aachen, անգլ.՝ RWTH Aachen University), հետազոտողական համալսարան Գերմանիայի Աախեն քաղաքում։ Աախենը Գերմանիայի խոշորագույն տեխնիկական համալսարանն է։ Ունի ավելի քան 42,000 ուսանող, ովքեր ներգրավված են 144 ուսումնական ծրագրերում։
Համալսարանը սերտ կապեր է պահպանում արդյունաբերության հետ (Գերմանիայի կորպորատիվ խմբերի 5 անդամներից մեկը սովորել է Ախենում) և դասավանդում է բոլոր գերմանական բուհերի երրորդ կողմի ֆոնդերի ամենաբարձր չափով, այնպես էլ բացարձակ և հարաբերական առումով ֆակուլտետի մեկ անդամի համար։ 2007 թվականին Աախենի Ռեյնիշ-Վեստֆելիշեի տեխնիկական համալսարանը DFG- ի կողմից ընտրվել է որպես 9 գերմանական գերազանցության ինստիտուտներից մեկը, իր Ռեյնիշ-Վեստֆելիշեի տեխնիկական համալսարան 2020 հասկացության համար։


== Ծանոթագրություններ ==
Սուրբ Հակոբ հայկական գերեզմանատուն

Սուրբ Հակոբ հայկական գերեզմանատուն, Ստամբուլի Փանգալթը թաղամասի Թաքսիմ հրապարակի Գեզի զբոսայգու տարածքում գտնվող Սուրբ Հակոբ եկեղեցուն կից հայկական գերեզմանատուն։ Գործել է 1551-1939 թվականներին։ 1930-ական թվականների վերջին թուրքական իշխանությունների կողմից ոչնչացվել է և նրա տեղում կառուցվել են Գեզի զբոսայգին, Դիվան, Հիլթոն, Հայաթ հյուրանոցները և TRT ռադիոընկերության շենքը։
Սուրբ Հակոբը Ստամբուլի պատմության ընթացքում ոչ մուսուլմանական ամենամեծ գերեզմանատունն է եղել։


== Պատմություն ==
Հայերը Բերայի թաղամասում հաստատվել են 16-րդ դարից։ Թաղումները կատարում էին Սուրբ Սարգիս և Սուրբ Գրիգոր Լուսավորիչ եկեղեցիների պատերի շուրջ։ Առաջին գերեզմանաքարը թվագրված է եղել 1551 թվականով։ 1560 թվականի Մեծ ժանտախտի համաճարակից հետո, երբ հրամանով արգելվում է թաղել քաղաքի սահմանում, Ստամբուլի հայկական համայնքը դիմել է սուլթան Սուլեյմանին գերեզմանատուն հիմնելու խնդրանքով։ Սուրբ Հակոբ հայկական գերեզմանատունը հիմնվել է Սուրբ Հակոբ կաթոլիկական հիվանդանոցի տարածքում։ Այն ընդարձակվել է 1780 և ցանկապատվել 1853 թվականին։
Ըստ ավանդության՝ Սուլթան Սուլեյմանի վանեցի խոհարար Մանուկ Կարասեֆերյանը հրաժարվել է թունավորել սուլթանի ճաշը և հայտնել է դրա մասին Սուլեյմանին։ Սուլթանը հավատարմության դիմաց նվեր է առաջարկել, խոհարարը հայկական գերեզմանի համար հող է խնդրել և ստացել։
1930-1939 թվականներին գերեզմանատունը քանդվեց, նրա մարմարյա սալերը հանվեցին վաճառքի։ նրանց մի մասը օգտագործվեց Գեզի զբոսայգու և Ենիմենու հրապարակի կառուցման համար։


== Դատավարություն ==
1932 թվականին Կոստանդնուպոլսի պատրիարք Մեսրոպ Նարոյանը դատարան դիմեց՝ ունեցվածքը վերադարձնելու պահանջով, բայց Ստամբուլի քաղաքապետարանը մերժեց հայցը՝ պնդելով, որ նա իրավական դեմք չէ 1916 թվականից սկսած, չնայած, որ պատրիարքարանը գործում էր։ Պատրիարքը ընդունեց իրավական կարգավիճակ չունենալը, բայց պնդեց, որ կարող է պահանջել ունեցվածքը հայկական համայնքի և Սուրբ Հակոբ հիվանդանոցի անունից։ Գործը հետաքննող հանձնաժողովը պատրիարքի պահանջը անհիմն համարեց՝ համարելով իրավատեր քաղաքապետարանին։


== Թաքսիմ հրապարակի դեպքեր (2013) ==
2013 թվականի մայիսի վերջից, Թաքսիմ հրապարակի վերակառուցման ծրագրի դեմ բողոքելով, հակակառավարական ցույցեր են տեղի ունեցել։ Նրանց սատարելով՝ Ստամբուլի «Նոր Զարթօնք» հայկական կազմակերպության անդամները այդ ժամանակ տապանաքար են տեղադրել Գեզի զբոսայգում, որի վրա գրված է. «Սուրբ Հակոբ հայկական գերեզմանատուն. 1551-1939 թթ»։ Իսկ ներքևում պաստառ՝ «Դուք գողացել եք մեր գերեզմանատունը, բայց չեք կարողանա գողանալ մեր զբոսայգին» գրությամբ։


== Տես նաև ==
Հայերը Թուրքիայում


== Ծանոթագրություններ ==
Ստարոե Միխայլովսկոե

Ստարոե Միխայլովսկոե (ռուս.՝ Старое Михайловское), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 155 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարան (այլ կիրառումներ)

Կարան, կարող է վերաբերել՝

Կարան - գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Կարան - գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Կարան - գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Կարան - գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Կարան - գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Կարան -  օգտագործվում է շինարարության մեջ շենքեր և կառույցներ կառուցելիս։
Լուծելիություն

Լուծելիություն՝ Ըստ ջրում լուծվելու հատկության՝ նյութերը կարելի է բաժանել երեք խմբի՝ լավ լուծվող, քիչ լուծվող և չլուծվող (գործնականում անլուծելի)։
Տարբեր լուծելիության նյութերի օրինակներ

Լուծելիությունը նշանակում են 
  
    
      
        s
      
    
    {\displaystyle s}
   տառով.
Այստեղ 
  
    
      
        m
      
    
    {\displaystyle m}
   (լ.ն.)–ն լուծվող նյութի զանգվածն է (գ), իսկ 
  
    
      
        V
      
    
    {\displaystyle V}
  (լչ)–ն լուծիչի, մասնավորապես՝ ջրի ծավալն է (լ)։ Նախկինում լուծիչի 1 լիտրի փոխարեն ընդունված է եղել 100 գրամը։ Խնդիրներում կարող է հանդիպել նաև այս մեծությունը։
s = m (լ .ն.)\V (լչ)
Լուծելիությունը լուծվող նյութի առավելագույն զանգվածն է, որը տվյալ ջերմաստիճանում կարող է լուծվել 1 լիտր ջրում։ Լուծելիությունը կախված ջերմաստիճանից, քանի որ լուծման բուն գործընթացն ունի քիմիական բնույթ։ Պինդ նյութերի լուծելիությունը, որպես կանոն, ջերմաստիճանի բարձրացման հետ մեծանում է, որովհետև դրանց լուծման ժամանակ մեծ մասամբ դիտվում է ջերմության կլանում։Գազերի լուծելիությունը, ընդհակառակը, ջերմաստիճանի բարձրացման հետ փոքրանում է։ Սա բացատրվում է այն հանգամանքով, որ գազերի լուծումն ուղեկցվում է ջերմության անջատմամբ։ Գազերի լուծելիության վրա ազդում է նաև գազի ճնշումը. որքան մեծացվում է ճնշումը, նույնքան մեծանում է լուծելիությունը։


== Լաբորատոր փորձ ==


=== Նատրիումի հիդրոկարբոնատի լուծելիության կախումը ջերմաստիճանից ===
50 մլ–անոց երեք բաժակի մեջ լցնել հավասար ծավալներով տարբեր ջերմաստիճանների ջուր՝ ~15° (ծորակից), 20° և 30°: Յուրաքանչյուր բաժակի մեջ ավելացնել փոքր գդալով սննդային սոդա և լավ խառնել ապակե ձողով։ Կարելի է տեսնել, որ լուծումը կատարվել է տարբեր չափերով։
Հեղուկների լուծելիության կախումը ջերմաստիճանից ունի բարդ բնույթ։ Եթե լուծույթը պարունակում է առավելագույն քանակով լուծված նյութ, ապա կոչվում է հագեցած, այսինքն՝ այլևս հնարավոր չէ տվյալ պայմանում լուծել նոր քանակներ։ Աղի հագեցած լուծույթ կարող է ստացվել նաև այն դեպքում, երբ մեծ քանակով աղը հպման մեջ դրվի ջրի հետ։ Որոշ ժամանակ անց կստեղծվի հավասարակշռություն. միավոր ժամանակում որքան աղ նստվածքից անցնի լուծույթ, նույնքան աղ էլ կանցնի լուծույթից նստվածք։ Նստվածքի վրայի լուծույթը կլինի հագեցած։ Եթե լուծույթը պարունակում է ավելի քիչ լուծված նյութ, քան համապատասխանում է հագեցած վիճակին, ապա կոչվում է չհագեցած, այսինքն՝ կարելի է լուծել նոր քանակներ։ Որոշ դեպքերում հնարավոր է ստանալ նաև գերհագեցած լուծույթ, որըտվյալ պայմանում պարունակում է ավելի շատ նյութ, քան հագեցած լուծույթում է։ Սակայն այդպիսի լուծույթները չափազանց անկայուն են, և դրանց ստացման համար պահանջվում են հատուկ պայմաններ։


== Արտաքին հղումներ ==
Քիմիա 10. ընդհանուր և բնագիտամաթեմատիկական հոսքեր, Լուծելիություն Archived 2016-03-04 at the Wayback Machine.
Նիկիտսկոե (գյուղ, Յամպոլի շրջան)

Նիկիտսկոե (ուկրաիներեն՝ Микитське), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Նիկիտսկոե գյուղում բնակվում էր 12 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(760) Մեսինգա

(760) Մեսինգա (անգլ.՝ Massinga), աստերոիդ աստերոիդների հիմնական գոտում։ Հայտնաբերվել է 1913 թվականի օգոստոսի 28-ին Ֆրանց Կայզերի կողմից Հայդելբերգում։
Միջին հեռավորությունը Արեգակից կազմում է 3,151865 ա. մ., առավելագույնը մոտենում է 2,4235 ա. մ. հեռավորության վրա և հեռանում 3,8802 ա. մ., իսկ Երկրի ուղեծրին Մեսինգա աստերոիդը նվազագույնը մոտենում է 1,4362 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2043,85 երկրային օրվա ընթացքում, իր ուղեծրով շարժվելով միջինում 0,176138 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,53° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(760) Մեսինգա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրասնոե (գյուղ, Լև-Տոլստովսկի շրջան)

Անվան այլ կիրառումների համար տե՛ս՝ ԿրասնոեԿրասնոե (ռուս.՝ Красное), գյուղ Ռուսաստանի Լիպեցկի մարզի Լև-Տոլստովսկի շրջանի կազմում։
Բնակչությունը 2010 թվականին գրանցված տվյալներով կազմում էր 156 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կավաք (Ջանիկի գավառ)

Անվան այլ կիրառումների համար տե՛ս՝ Կավաք (այլ կիրառումներ)Կավաք, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Բաժանումը

«Բաժանումը», 2006 թվականի ամերիկյան կատակերգական դրամա ֆիլմ։ Ռեժիսորն է Փեյթոն Ռիդը, գլխավոր դերերում են Վինս Վոնը և Ջենիֆեր Անիսթոնը։ Ֆիլմի պրեմիերան տեղի է ունեցել 2006 թ հունիսի 1-ին Պուերտո Ռիկոյում։ 2007-ին արժանացել է ASCAP-ի մրցանակի ամենաշահութաբեր ֆիլմերի կատեգորիայում։
Ֆիլմը պատմում է զույգի մասին, որի սիրավեպը դժվար փուլ է անցնում, երբ զուգընկերները հրաժարվում են տեղափոխվել մյուսի բնակարան, և նրանք թշնամական խաղ են սկսում մի բնակարանում։


== Ծանոթագրություններ ==
Pictured Within

Pictured Within (ռուս.` Запечатлённые внутри), Ջոն Լորդի ստուդիական ալբոմը։ Ալբոմի ձայնագրմանը մասնակցել են` Սեմ Բրաունը, Միլեր Անդերսոնը, Տեյս վան Լիրը և այլք։ Ալբոմը ձայնագրվել է 1997 թվականին։ Ալբոմը դասական ժանրի է։


== Ստեղծագործությունների ցանկը ==
«Sunrise» (5.47)
«Pictured Within» (5.22)
«From The Windmill» (6.55)
«Circles Of Stone» (2.24)
«Menorca Blue» (4.10)
«Evening Song» (8.00)
«Music For Miriam» (4.48)
«Arc-En-Ciel» (4.29)
«Wait A While» (5.57)
«Crystal Spa (Kyrie Eleison)» (14.40)
«The Mountain-Sunset» (5.24)
«A Different Sky» (6.49)


== Կազմը ==
Ջոն Լորդ
Հագեն Կուր
Ինա Ստոկ
Ֆրանկ Ստրակ
Ռոդրիգո Ռայհել
Ստեֆան Պինտեվ
Վիտաս Սոնդեցկիս
Մայկ Ռուդլեջ
Միլեր Անդերսոն
Սեմ Բրաուն
Մարիո Արգանդոնա
Ռավի
Տեյս վան Լիր
Ստեֆան Շոյս


== Արտաքին հղումներ ==
Ջոն Լորդի պոշտոնական կայքը
Ամելանդ (համայնք)

Ամելանդ (հոլ.՝ Ameland ( արտասանություն)), համայնք Նիդերլանդների Ֆրիզլանդ մարզում։ Տարածքը 60,02 կմ² է, բնակչությունը՝ 3.488 (2011 թ.)։ Մեկ շնչի տարեկան միջին եկամուտը 11.700 եվրո է։
Կլիմովո (գյուղ, Վիբորգսկի շրջան)

Անվան այլ կիրառումների համար տե՛ս՝ ԿլիմովոԿլիմովո (ռուս.՝ Климово), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 200 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մինդելհայմ

Մինդելհայմ (գերմ.՝ Mindelheim), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 111 մարդ (դեկտեմբերի 31, 2010)։ Զբաղեցնում է 56,44 կմ² տարածք։ Պաշտոնական կոդ՝ 09 7 78 173։


== Ծանոթագրություններ ==


== Արտաքին հղումներ ==
Պաշտոնական կայք
Մոռենի Զանգեզուրի

Մոռենի, մոշենի Զանգեզուրի (լատ.՝ Rubus zangezurus), վարդազգիների ընտանիքին պատկանող մոռենու ցեղի մինչև 1 մ բարձրությամբ փոքր ծածկասերմ թուփ։ Աղեղնաձև թեքված տարեկան ընձյուղները կանաչ են, արևի տակ կարմրող, անկյունավոր, ծածկված բազմաթիվ կարմիր փշերով։ Տերևները հնգամասն են, վերևի կողմից մերկ, ներքևից կարճ թաղիքամազմզուկապատ, տերևիկները ձվաձև են, երբեմն՝ էլիպսաձև, 9-10 սմ երկարությամբ, 5-6 սմ լայնությամբ, սրածայր, ատամնաեզր (պտղաբերող շիվերի վրա տերևները եռամասն են), ծածկված բազմաթիվ փշերով և գեղձամազիկներով։ Տերևակիցները գծանման են։ 3-4 սմ երկարությամբ ծաղկաբույլերը գագաթնային են և գտնվում են տերևածոցերում։ Պտուղը գնդաձև է, մինչև 1 սմ տրամագծով։ Բաժակաթերթիկները թաղիքամազմզուկապատ են, իսկ պսակաթերթիկները՝ վարդագույն։ Հայկական էնդեմ է, Հայաստանի սահմաններից դուրս չի հանդիպում։ Տարածված է Զանգեզուրում, միջին լեռնային գոտում, լեռնային կիրճերի թեքություններում, թփուտների մեջ, քարքարոտ վայրերում, սահմանափակ չափով։ Որպես հազվագյուտ տեսակ անհրաժեշտ է պահպանել և տարածել ամենուրեք։


== Նկարագրություն ==
Թուփ է, ոչ շատ մազիկներով, վերևից առսեղմ տերևները բարդ են, կազմված 5 տերևիկներից, մոխրագույն թավամազոտ։ Ծաղկակիրների երկարությունը 50 սմ է, ծաղկաբույլի մասում թեթևակի գալարաձև և ակոսավոր նիստավոր է։ Մինչև վեր տերևակալած, 7 ծաղիկներով ծաղկաբույլը փոքր ի շատե նեղացած գագաթով է։ Պտուղները սև են, փայլուն, գնդաձև, 1 սմ տրամագծով, պսակաթերթերը վարդագույն են։


== Տարածվածություն ==
Հանդիպում է Իջևանի (Բերդ) և Զանգեզուրի (Գորիս, Ծավ) ֆլորիստիկական շրջաններում։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 800-1400 մ բարձրությունների վրա, լեռնային կիրճերում, անտառների եզրերին, թփուտներում, քարքարոտ հողերին, քարաթափվածքների վրա։ Ծաղկում է հունիս-հուլիս ամիսներին, պտղաբերում՝ օգոստոս-սեպտեմբերին։


== Պահպանություն ==
Խիստ մասնատված արեալով վտանգված տեսակ է։ Հայաստանի էնդեմիկ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ CITES-ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Շիկահող» պետական արգելոցի տարածքում։


== Ծանոթագրություններ ==
(8800) Բրոֆի

(8800) Բրոֆի (անգլ.՝ Brophy), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,16237 ա. մ., առավելագույնը մոտենում է 2,6509 ա. մ. հեռավորության վրա և հեռանում 3,6738 ա. մ.։ Արեգակի շուրջ մեկ ամբողջական պտույտ է կատարում 2054,08 երկրային օրվա ընթացքում, իր ուղեծրով շարժվելով միջինում 0,175261 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8800) Բրոֆի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շահեն Պողոսյան

Շահեն Արսենի Պողոսյան (1917, Մարտակերտի շրջան, Ռուսական կայսրություն - անհայտ), հայ մանկավարժ։ Պատմական գիտությունների թեկնածու, դոցենտ։ ԽՄԿԿ անդամ (1941): Հայրենական մեծ պատերազմի մասնակից։


== Կենսագրություն ==
Շահեն Պողոսյանը ծնվել է 1917 թվականի դեկտեմբերի 29-ին, Լեռնային Ղարաբաղի Մարտակերտի շրջկենտրոնում։ 1932 թվականին ավարտել է Ստեփանակերտի երկրորդ աստիճանի միջնակարգ դպրոցը։ 1933 թվականին աշխատել է Վանք գյուղի դպրոցում, դասավանդել մաթեմատիկա և աշխարհագրություն։ 1934 թվականին ընդունվել է Ադրբեջանի հեռակա մանկավարժական ինստիտուտի պատմաաշխարհագրական, իսկ երկու տարի անց՝ ֆիզիկամաթեմատիկական ֆակուլտետները։ 1939 թվականին ավարտել է պատմաաշխարհագրական ֆակուլտետը և փոխադրվել ֆիզիկամաթեմատիկականի 3-րդ կուրսը։
Պողոսյանը կարմիր բանակ է զորակոչվել 1939 թվականի հոկտեմբերին։ Մասնակվել է սպիտակ ֆինների դեմ մղված պատերազմին։ 1941 թվականին ընդունվել է կոմունիստական կուսակցության շարքերը։ Հայրենական պատերազմի հենց սկզբից Պողոսյանը թշնամու դեմ կռվել է Հյուսիս-Արևմտյան ռազմաճակատի պսկովյան և նովգորոդյան ուղղություններում, հրետանային 5-րդ գնդում եղել է դասակի հրամանատար։ Օգոստոսին նշանակվել է քաղաշխատող և գործուղվել Արևմտյան ռազմաճակատ։ 112-րդ բրիգադի կազմում մասնակցել է Մոսկվայի պաշտպանությանը, իսկ այնուհետև՝ Մոսկվայի մոտ հիտլերյան հրոսակների ջախջախմանը։ 1942 թվականի հունվարից մինչև 1944 թվականի ապրիլը ծառայել է Արևմտյան, ապա՝ 3-րդ  Բելոռուսական ռազմաճակատներում։ Մասնակցել է Վյազմայի, Սմոլենսկի, Օրշայի, Բորիսովի, Մինսկի, Արևելյան Պրուսիայի, ինչպես նաև Լեհաստանի ազատագրմանը։ Պողոսյանը գործուղվել է Մ. Ի. Կալինինի անվան ռազմամանկավարժական ինստիտուտ, որն ավարտել է 1946 թվականին։ Խորհրդային բանակում Պողոսյանը ծառայել է մինչև 1961 թվականը։ 1953 թվականին ավարտել է Մոսկվայի Վ. Ի. Լենինի անվան ռազմաքաղաքական ակադեմիան։ Պողոսյանը մարտական գործողություններում ցուցաբերած խիզախության համար պարգևատրվել է Կարմիր աստղի կրկնակի, Հայրենական պատերազմի 2-րդ աստիճանի շքանշաններով, «Արիության համար», «Մարտական ծառայությունների համար» և այլ մեդալներով։ Պարգևատրվել է ՀԽՍՀ Գերագույն խորհրդի պատվոգրով։ 
1961 թվականին փոխգնդապետի աստիճանով Պողոսյանը զորացրվել է բանակից և մշտական բնակություն հաստատել Երևան քաղաքում։ Աշխատել է Սովետաշենի հատուկ գիշերօթիկ դպրոցում, 1962 թվականից եղել է Երևանի պոլիտեխնիկական ինստիտուտի ԽՄԿԿ պատմության ամբիոնի դասախոս։ 
1970 թվականին պաշտպանել է դիսերտացիա և ստացել պատմական գիտությունների թեկնածուի գիտական աստիճան։ 1972 թվականին նրան շնորհվել է դոցենտի կոչում։


== Պարգևներ ==
Կարմիր աստղի կրկնակի շքանշան
Հայրենական պատերազմի 2-րդ աստիճանի շքանշան
«Արիության համար» մեդալ
«Մարտական ծառայությունների համար» մեդալ


== Երկեր ==
Լենինյան վերահսկողությունը գործողության մեջ։ Հայաստանի ԿՎՀ-ի և ԲԳՏ-ի գործունեության պատմությունը 1920-1934։ Երևան, Հայաստան, 1978 (համահեղինակ)։


== Ծանոթագրություններ ==
Կալամին (դեղ)

Կալամին, (հայտնի է նաև որպես կալամինի լոսյոն), դեղորայք, որն օգտագործվում է մեղմ քորի բուժման նպատակով։ Այն ներառում է արևային այրվածքները, միջատների խայթոցները, կաղնու, բաղեղի թույներից կամ այլ գործոններից առաջացած մեղմ մաշկային հիվանդությունները։ Այն կարող է օգնել չեզոքացնել մաշկի գրգռումը։ Այն կիրառվում է մաշկային ծածկույթներին որպես կրեմ կամ լոսյոն։
Որպես կողմնակի ազդեցություն կարող է դրսևորվել մաշկի գրգռումը։ Այն համարվում է անվտանգ հղիության ընթացքում։ Կալամինը ցինկի օքսիդի և 0,5% երկաթի օքսիդի (
  
    
      
        F
        
          e
          
            2
          
        
        
          O
          
            3
          
        
      
    
    {\displaystyle Fe_{2}O_{3}}
  ) համադրություն է։ Լոսյոնը արտադրվում է լրացուցիչ բաղադրիչներով, ինչպիսիք են ֆենոլը և կալցիումի հիդրօքսիդը։
Կալամինի լոսյոնը օգտագործվել է դեռևս մ․թ․ա․ 1500 թվականին։ Այն ներառված է Առողջապահության Համաշխարհային Կազմակերպության առաջին անհրաժեշտության դեղերի ցանկում՝ ամենաանվտանգ և ամենաարդյունավետ դեղամիջոցներ, որոնք անհրաժեշտ են առողջապահական համակարգում։ Կալամինը հասանելի է առանց դեղատոմսի որպես ընդհանուր դեղամիջոց։ Զարգացող երկրներում մեծածախ վաճառքի արժեքը կազմում է 0,25-3,85 ԱՄ$ 100 մլ-անոց շշի համար։ Մեծ Բրիտանիայում այն Առողջապահության Ազգային ծառայության համար արժե 0,44 ֆունտ։


== Բժշկական կիրառում ==
Կալամինը կիրառվում է քորի բուժման համար։ Այն ներառում է արևային այրվածքները, միջատների խայթոցները կամ այլ մաշկային մեղմ հիվանդություններ։


== Կողմնակի ազդեցություններ ==
Հնարավոր կողմնակի ազդեցություններից ամենահաճախ հանդիպող մաշկի գրգռումն է։ Այլ ավելի հազվադեպ հանդիպող կողմնակի ազդեցություններից են դեմքի, կոկորդի, լեզվի այտուցը, շնչառության դժվարացումը, կարմրությունը, ցանավորումը և քորը։ Հղիության ժամանակ կալամինի կողմնակի ազդեցություններն ուսումնասիրող հետազոտություններ չեն կատարվել, սակայն երկար տարիներ հղիների կողմից այն կիրառվել է և որևէ լուրջ ազդեցություն չի նկարագրվել։


== ԱՄՆ-ի Սննդամթերքի և Դեղորայքի վարչություն ==
1992 թվականի մամլո հաղորդագրությունով ԱՄՆ-ի Սննդամթերքի և Դեղորայքի վարչությունը հայտարարեց,որ չի ներկայացվել ոչ մի ապացույց,որ Կալամինը արդյունավետ է միջատների խայթոցից առաջացած մաշկի գրգռվածության բուժման համար,կամ առհասարակ խայթոցների։ Չկան ապացույցներ նաև կաղնուց, բաղեղից առաջացած քորի բուժման վերաբերյալ։
2008 թվականի սեպտեմբերի 2-ի փաստաթղթում ԱՄՆ-ի Սննդամթերքի և Դեղորայքի վարչությունը խորհուրդ տվեց կիրառել առանց դեղատոմսի որոշ արդիական ապրանքատեսակներ նախատեսված մաշկի խնամքի համար,ինչպիսին է Կալամինը։ Այն կլանում է թունավոր բույսերի կողմից առաջացած մաշկի խոնավությունը,ինչպիսիք են թունավոր բաղեղը,կաղնին։ Այս բույսերից առաջացած ցավի կամ քորի մեղմացման համար նույն փաստաթութը խորհուրդ է տալիս սառը ջրով թրջոցներ և արդիական կորտիկոստերոիդներ։


== Ծանոթագրություններ ==
Մալինշչինա (գյուղ, Վելիկա Բոգաչկայի շրջան)

Մալինշչինա (ուկրաիներեն՝ Малинщина), գյուղ Ուկրաինայի Պոլտավայի մարզի Վելիկա Բոգաչկայի շրջանում։
1987 թվականի տվյալներով Մալինշչինա գյուղում բնակվում էր 40 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գայա (Հնդկաստան)

Անվան այլ կիրառումների համար տե՛ս՝ Գայա (այլ կիրառումներ)Գայա  (հինդիերեն՝ गया, ուրդու՝ گیا‎ ), քաղաք Հնդկաստանում։ Գտնվում է Բիհար նահանգի Պատնա վարչական կենտրոնից 100 կիլոմետր հյուսիս։ Գայայի ափերը ողողում  է Ֆալգա գետի ջրերը։ Գայան սուրբ վայր է հանդիսանում հինդուիզմի և բուդդայականություն համար։ Այն երեք կողմերից շրջապատված է ոչ բարձր քարե բլուրներով։
Գայան եղել է հին Մագադխա պետականության մի մասը։ Քաղաքի անունը ծագել է դև Գայասուրայի անունից։ Նշվում է, որ Վիշնուն ոտքով ջախջախելով սպանել է Գայասուրային։ Արդյունքում, իբր Գայասուրան ընդունել է բլուրների ձև, որոնք ներկայումս շրջապատում են քաղաքը։ Վիշնուն այնքան է ոտքերով հարվածել Գայասուրային, որ վերջինս մաքրազերծվել է և ձեռք բերել մեղքերից ազատելու ուժ այն մարդկանց, ովքեր նայում, կամ կպնում են նրան։ Կրոնական ծեսեր անցկացնելու և մեռած հարազատների մեղքերը մաքրելու համար՝ Գայասուրայի մահից հետո շատ մարդիկ սկսեցին գալ Գայա։ Այցելությունները բլուրների գագաթ հանդիսացավ  ավանդական ուխտագնացություն։ Գայայի շրջակայքում գտնվող բլուրներում կան բազմաթիվ տաճարներ և սրբավայրեր՝ նվիրված հինդուիզմի տարբեր աստվածներին։ Քաղաքի հիմնական այցելուներն ուխտագնացության են գալիս Վիշնուպադայի տաճար, որտեղից ձեռք բերում քարի վրա արտատպված Վիշնուի ոտնահետքերը։
Գայա քաղաքի մոտ է ծնվել է Դաշրաթխ Մանջխին, որը լեռան միջով ճանապարհ է բացել դեպի մոտակա քաղաք։


== Ծանոթագրություններ ==


== Արտաքին հղումներ ==
Gaya Info & Photo Gallery Archived 2018-08-07 at the Wayback Machine.
Chronology-1945 Mahatama Gandhi Had Discussion With Anugrah Narayan Sinha Archived 2010-04-05 at the Wayback Machine.
Biography: Anugrah Narayan Sinha
Members of Constituent Assembly from Bihar
Գրոսհաբերսդորֆ

Գրոսհաբերսդորֆ (գերմ.՝ Großhabersdorf), համայնք Գերմանիայի Դաշնային Հանրապետության հարավ-արևելքում՝ Բավարիայի երկրամասի (Վերին Բավարիա) Ֆյուրտի շրջանում։ Ըստ 2010 թվականի մարդահամարի տվյալների, համայնքի բնակչությունը կազմում է 90611 մարդ։
Համայնքը զբաղեցնում է 35,50 կմ² տարածք։ Փոստային ինդեքսը՝ 90611։ Համայնքի բնակչության լեզուն համարվում է գերմաներենը։


== Արտաքին հղումներ ==
Պաշտոնական կայք(չաշխատող հղում)
Կալլիոպե

Կալլիոպե (հին հունարեն՝ Καλλιόπη - «ճարտախոս», «գեղաձայն»), ինը մուսաներից իններորդը և ավագը։ Զևսի և Մնեմոսինեի դուստրն է։ Դատելով անունից՝ սկզբնապես եղել է երգեցողության աստվածուհի։ Դասական շրջանում Կալլիոպեն համարվել է էպիկական պոեզիայի, գիտության և փիլիսոփայության մուսան։ Նրա մշտական ատրիբուտները եղել են ստիլոսը (գրելու ձողիկը) և մոմապատ տախտակները։ Ըստ Դիոդորոս Սիկիլիացու ստուգաբանման՝ անվանումն ստացել է գեղեցիկ բառերի ազդարարումից (καλή և εὐέπεια)։
Մուսայի անունով է անվանակոչված Կալիոպե (22) աստերոիդը՝ հայտնաբերված 1852 թ.։


== Ծանոթագրություններ ==
(9430) Էիրխտոնիոս

(9430) Էիրխտոնիոս (անգլ.՝ Erichthonios), աստերոիդ Յուպիտերի տրոյացիներից։ Հայտնաբերվել է 1996 թվականի ապրիլի 17-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 5,279381 ա. մ., առավելագույնը մոտենում է 4,9997 ա. մ. հեռավորության վրա և հեռանում 5,559 ա. մ.։ Արեգակի շուրջ մեկ ամբողջական պտույտ է կատարում 4430,71 երկրային օրվա ընթացքում, իր ուղեծրով շարժվելով միջինում 0,081251 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9430) Էիրխտոնիոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պիլինկա

Պիլինկա (ռուս.՝ Пилинка), գետ Ռուսաստանում, հոսում է Ուրժումսկի շրջանում Կիրովի մարզում։ Գետաբերանը տեղակայված է Ուրժումկա գետի ձախ ափին՝ 52 կմ հեռավորության վրա։ Գետի երկարությունը 19 կմ է։
Գետի ակունքը գտնվում է անմարդաբնակ Մեծ Ստեպանովո գյուղում, Կոսոլապովո գյուղից 5 կմ հարավ-արևելք սահմանի մոտակայքում Կիրովի մարզում։ Գետը հոսում է արևելք, անմիջապես հետոո ակունքը հոսում է Կիրովի մարզում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300512111100038330
Հիդրոլոգիական ուսումնասիրությունների կոդը - 111103833
Ավազանի կոդը - 10.01.03.005
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լեմբ շրջան (Տեխաս)

Լեմբ շրջան (անգլ.՝ Lamb County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.631 կմ² է, բնակչությունը՝ 14.709 մարդ (2000 թ. տվյալներով)։ Շրջկենտրոնն է Լիթլֆայլդ բնակավայրը։ Կազմավորվել է 1876 թ.։
Պուխմանգա

Պուխմանգա (ռուս.՝ Пухманга), գետ Ռուսաստանում, հոսում է Վոլոգդայի մարզ։ Գետաբերանը տեղակայված է Կուբենա գետի ձախ ափին՝ 86 կմ հեռավորության վրա։ Գետի երկարությունը 13 կմ է։ Պուխմանգաի ակունքը գտնվում է ճահճուտներում, Խարովսկից 5 կմ հարավ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000006105
Հիդրոլոգիական ուսումնասիրությունների կոդը - 103000610
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տավուշի մարզի մատուռների ցանկ

Ստորև ներկայացված է Հայաստանի Հանրապետության Տավուշի մարզի մատուռների ցանկը։


== Տես նաև ==
Արագածոտնի մարզի մատուռների ցանկ
Արարատի մարզի մատուռների ցանկ
Արմավիրի մարզի մատուռների ցանկ
Վայոց ձորի մարզի մատուռների ցանկ
ՀՀ վանական համալիրների ցանկ
Արցախի վանական համալիրների ցանկ
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Շապշա (Վոնդոժի վտակ)

Շապշա  (ռուս.՝ Шапша), գետ Ռուսաստանում, հոսում է Վոլոգդայի մարզ։ Գետաբերանը տեղակայված է Կուբենա գետի ձախ ափին՝ 13 կմ հեռավորության վրա։ Գետի երկարությունը 17 կմ է։ Պուխմանգայի ակունքը գտնվում է ճահճուտներում, Խարովսկից 5 կմ հարավ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020100112103000006037
Հիդրոլոգիական ուսումնասիրությունների կոդը - 103000603
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Յուրգինսկի շրջան

Յուրգինսկի շրջան (ռուս.՝ Юргинский район), մունիցիպալ շրջան Ռուսաստանի Դաշնության Տյումենի մարզում։
Ստեղծվել է 1923 թվականին։ Վարչական կենտրոնը՝ Յուրգինսկոե։


== Աշխարհագրություն ==
Շրջանի տարածքի մակերեսը կազմում է 4409 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 12105 մարդ։ Բնակչության խտությունը կազմում էր 2,75 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)